Armeo de Barato

La Barataj Armitaj Fortoj (BAF, devanagari , , akronime konata IAF) estas la nomo de ĉiuj militfortoj de la Respubliko Barato. La BAF estas gvidita fare de la Ĉefkomandanto, la Prezidento de la lando, kaj administrita fare de la Defendministro .

La fortoj konsistas el tri ĉefaj grupoj: la terarmeo, la aerarmeo kaj la mararmeo, krome, la armetrupoj de Barato estas subtenataj de la barataj polictrupoj, la barata marbordogardistaro kaj la speciala landlima forto, diversaj komandoj kaj institucioj —. 

 Ĝenerala priskribo 
eta|298x298ra|Bildo montranta ekvivalentajn rangojn kaj insigno de BAF. (klaku por vastigi)
La Barataj Armitaj Fortoj estas inter la plej grandaj militfortoj en la mondo, kun konstanta armeo de proksimume 1,32 milionoj da aktivaj, tute-volontulaj, soldatoj kaj rezerva trupo de 2,14 milionoj da soldatoj , kiu aktuale en 2006 igas Baraton la tria plej granda aktiva personaro de la mondo post la Popola Liberiga Armeo kaj la Usonaj Armitaj Fortoj . 

Helpservoj inkluzivas la Baratan Marbordogardistaron, la Central Paramilitary Forces (CPF) kaj la Strategic Forces Command. La oficiala defendbuĝeto de Barato por fiskjaro 2011 staras je 36.03 miliardoj USD (aŭ 1.83% de MEP), sed fakta defenda elspezo estas taksita esti multe pli alta ol tio. La Barata Defendtrupo rapide disetendiĝas kaj modernigas, kaj havas planojn establi aktivan kosmoprogramon por armeaj aplikoj . Ĝi nuntempe disvolvas raketŝildon kaj atomtriadon (atombomba triopo) . La armetrupoj de Barato estas en posedo de nukleaj armiloj kaj funkciigas mallongdistancaj kaj mezdistancaj balistikaj misiloj same kiel ĉasaviadilojn kaj marameajn ŝipojn kiuj povas porti atombombojn . 

Kun la tria plej granda defendbuĝeto en la mondo , Barato estas la plej granda importisto de armiloj en la mondo, respondecante pri 9% de tutmondaj importado, sed la lando ankaŭ estas vicigita inter la supraj 30 armileksportantoj. Aktuale en 2011, Barato importis proksime al 70% de siaj armiloj, kun Israelo, Rusio kaj Usono kiel siaj plej grandaj armeaj provizantoj  —. La defenda elspezo de la lando estos proksimume 112 miliardoj USD$ antaŭ 2016. 

La nacia tago de la armitaj fortoj estas festata la 7-an de decembro.

Armeservo ĉiam estis libervola kaj deviga militservo neniam okazis en la lando. Tio igas la armeon tielnomita profesia armeo. La armeo havas multan sperton en malsamaj specoj de tereno, ĉar Barato kaj ĝiaj najbaraj areoj havas tre varian terenon.

 Historio 
Historie, Barato havas unu el la plej longaj militaj historioj, devenanta de pluraj miloj da jaroj. La unua referenco al armeoj troviĝas en la Vedoj kaj la Epopeoj, klasikaj barataj tekstoj pri arkpafado aparte, kaj luktosporto ĝenerale Interesting facts about India  and Maritime trade with the west .

Barato havas longan militan historion ĝis la Bronzepoko. Tamen, la modernaj armetrupoj aperis en la 19-a jarcento dum la tempo kiam Brita Hindio estis kolonio de la Brita Imperio. Barato partoprenis ambaŭ mondmilitojn kaj havis decidan rolon en la Dua Mondmilito kiam ili batalis kontraŭ la akspotencoj, ĉefe kontraŭ la Japana Imperio kaj ankaŭ en Nordafriko kontraŭ Italio.

Notindas ke en 1955 la Konstitucio de Barato estis ŝanĝita tiel ke la Prezidanto de Barato estis la Ĉefkomandanto de la Armitaj Fortoj de Barato. 

Ne malofte okazis krizostato ĉe unu el la landlimoj de Barato. Post 1947, la lando batalis plurajn militojn kontraŭ Pakistano kaj Ĉinio, same kiel intervenis en Srilanko (vidu Srilanka Enlanda Milito). La intervena barata trupo de 60,000 soldatoj estis finfine retirita de Srilanko en 1990 . Specife, La BAF batalis en ĉiuj la plej gravaj armeaj operacioj de la lando - inkluzive de la tri barat-pakistanaj militoj de 1947, 1965 kaj 1971 respektive, la Ĉin-barata-Milito ĉe la Linio McMahon en 1962 kaj 1967, same en la ĉin-barataj bataletoj de 1987 (en), la Kargila Milito en 1999,  kaj en aliaj konfliktoj. La venko de la BAF kontraŭ Pakistano en la 1971 milito, helpis liberigi Bangladeŝon kaj krei la sendependan najbaran ŝtaton. Ekde 2003, Barato kaj Pakistano daŭrigis batalhalton kaj en stato de malvarma paco .

La BAF ankaŭ havas eminentan historion kiam temas pri partopreno en packonservaj operacioj de UN. Inter la pacmisioj en kiuj trupoj de la BAF ĉeestis oni povas mencii tiujn en Kipro, Libano, Kongo - Kinŝaso, Angolo, Kamboĝo, Vjetnamio, Namibio, Salvadoro, Liberio, Mozambiko kaj Somalio. La armeo ankaŭ kontribuis unuojn por medicina prizorgo dum la Korea milito .
 Doktrino 
La armetrupoj de Barato havas ses ĉefajn misiojn:  

 Por konservi la teritorian integrecon de Barato.
 Defendi la landon se ĝi estos atakata de fremda nacio.
 Sendi propran amfibian militekipaĵon por alporti la batalon al la marbordoj de la malamiko. 
 Malvarma starto, kio signifas, ke la barata defendo devus povi mobilizi kaj preni ofensivajn agojn rapide, sen devi transpasi la sojlon de la malamiko por la uzo de nukleaj armiloj.
 Subteni la civilan socion dum katastrofoj (kiel inundoj aŭ tertremoj).
 Partopreni UN- pacoperaciojn laŭ la engaĝiĝo de Barato al UNo.

Ekzistas duonoficiala libro nomita Customs and Etiquette in the Services, verkita fare de emerita generalmajoro Ravi Arora, kiu pliprofundigas kiel barata personaro estas atendita konduti ĝenerale . Arora estas la Ĉefredaktisto de la barata Armea Revizio .

 Aktualaĵoj 
La barataj armefortoj estas konsideritaj modernaj kaj spertas akcelitan modernigon kun konstante kreskantaj investoj tra la jaroj en moderna ekipaĵo kaj disvolviĝo. Interalie, ekzistas ampleksa kunlaboro kun la Rusa Aera Forto, kiu inkluzivas la komunan disvolviĝon de kvin-generacia ĉasaviadilo kaj universala kargoaviadilo nomita " UAC/HAL Il-214 ". Ankaŭ estas granda investo en sistemoj kiel: aktiva defenda sistemo kontraŭ misiloj kaj nukleaj armiloj.

Milita akiro de eksterlandaj fontoj estas taksita je pli ol 25 miliardoj da dolaroj jare, ĉefe de Usono, Israelo, Rusio kaj Francio. Eksportaĵoj estas signife pli malgrandaj - ĉirkaŭ 180 milionoj da dolaroj jare .

Barato estas nuntempe en procezo de konstruado de diligenta optika fibro-reto kun la plej nova teknologio kaj tre alta sekureco por uzo de sia armeo, aerarmeo kaj mararmeo - je kosto de 9 970,16 kroroj rupioj (USD 2,2 miliardoj). Ĉi tio estos la plej granda fermita reto de la mondo por la ekskluziva uzo de la granda personaro en la barata defendo.

Aktuale de 2021, la procentoj de virinoj servantaj trans ĉiuj rangoj en la Armeo, Mararmeo kaj Aera Forto estas 0.59%, 6.0% kaj 1.08%, respektive. Virinoj povas servi ĉe ajna rango en la Armeo kaj Aera Forto, sed nur povas servi en la Mararmeo kiel komisiita oficirojn .

 Referencoj 

 Vidu ankaŭ 

 Brita Hinda Armeo

 Eksteraj ligiloj 

 Barata Terarmeo – Oficiala retejo
 Barata Aerarmeo Oficiala retejo
 Barata Mararmeo – Oficiala retejo (enarkivigita la 16an de oktobro 2012)

Kategorio:Armitaj fortoj de Barato